
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» верасня 2023 г.
	         № 138
	   г. Масква




Аб звестках, датычных да кожнай адсочвальнай перавозкі аб’ектаў адсочвання па тэрыторыях дзвюх і больш дзяржаў – членаў Еўразійскага эканамічнага саюза з выкарыстаннем навігацыйных пломбаў і падлеглых уліку і захоўванню ў інфармацыйных сістэмах нацыянальных аператараў дзяржаў-членаў

[bookmark: _GoBack]У адпаведнасці з абзацам чацвёртым пункта 2 артыкула 5 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года Калегія Еўразійскай эканамічнай камісіі вырашыла:
1. Вызначыць, што ў дачыненні да кожнай адсочвальнай перавозкі падлягаюць абавязковаму ўліку і захоўванню ў інфармацыйных сістэмах нацыянальных аператараў дзяржаў – членаў Еўразійскага эканамічнага саюза (далей – дзяржавы-члены), якія прымяняюцца для адсочвання перавозак аб’ектаў адсочвання па тэрыторыях дзвюх і больш дзяржаў-членаў з выкарыстаннем навігацыйных пломбаў (далей – перавозкі), наступныя звесткі (звесткі аб часе ўказваюцца з дакладнасцю да 1 мілісекунды, звесткі аб геаграфічных каардынатах – з дакладнасцю да 1 вуглавой секунды):
а) звесткі аб перавозцы:
унікальны нумар перавозкі;
дата і час пачатку і завяршэння адсочвання перавозкі;
найменне кантралюючага органа дзяржавы-члена, які прыняў рашэнне аб прымяненні навігацыйнай пломбы (пры наяўнасці);
найменне кантралюючага органа дзяржавы-члена, які прыняў рашэнне аб дазволе актывацыі (дэактывацыі) навігацыйнай пломбы (пры наяўнасці);
звесткі аб транспартным сродку, які прымяняецца пры перавозцы (рэгістрацыйны нумар, тып і краіна рэгістрацыі (для аўтамабільных перавозак));
кантактныя даныя вадзіцеля (для аўтамабільных перавозак), а таксама звесткі аб згодзе на апрацоўку персанальных даных у выпадку, калі ў адпаведнасці з заканадаўствам дзяржавы-члена для ўліку і захоўвання кантактных даных патрабуецца такая згода;
звесткі аб перавозчыку (найменне, краіна рэгістрацыі, нумар, які прысвойваецца пры пастаноўцы на ўлік у падатковым органе дзяржавы-члена (пры наяўнасці), кантактныя даныя), а таксама звесткі аб згодзе на апрацоўку персанальных даных у выпадку, калі ў адпаведнасці з заканадаўствам дзяржавы-члена для ўліку і захоўвання кантактных даных патрабуецца такая згода;
маршрут (у выпадку яго ўстанаўлення);
б) звесткі аб кожнай навігацыйнай пломбе, якая прымяняецца пры адсочванні перавозкі:
унікальны ідэнтыфікацыйны нумар навігацыйнай пломбы;
дата і час пастаноўкі пломбы на кантроль і зняцця з кантролю ў інфармацыйнай сістэме нацыянальнага аператара дзяржавы-члена;
дата і час замыкання і размыкання элемента пламбавання;
дата і час зняцця навігацыйнай пломбы без спынення назірання за аб’ектам адсочвання;
дата і час узнікнення пазаштатнай сітуацыі і (або) ажыццяўлення несанкцыянаванага дзеяння з навігацыйнай пломбай;
в) звесткі аб даце і часе атрымання ад навігацыйнай пломбы інфармацыі ў адпаведнасці з абзацам чацвёртым пункта 2 артыкула 5 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года.
2. Вызначыць, што:
а) звесткі, указаныя ў пункце 1 гэтага Рашэння, падлягаюць уліку і захоўванню ў інфармацыйнай сістэме нацыянальнага аператара дзяржавы-члена, які ажыццяўляе адсочванне перавозкі, а таксама ў інфармацыйных сістэмах нацыянальных аператараў дзяржаў-членаў, якія атрымалі звесткі аб перавозцы ад нацыянальнага аператара дзяржавы-члена, які ажыццяўляе адсочванне перавозкі;
б) звесткі, указаныя ў падпункце «в» пункта 1 гэтага Рашэння, падлягаюць уліку і захоўванню ў інфармацыйнай сістэме нацыянальнага аператара дзяржавы-члена, у якой зарэгістравана навігацыйная пломба.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч

